CELEX: 32015D0076
Language: et
Date: 2015-01-19 00:00:00
Title: Nõukogu otsus (ÜVJP) 2015/76, 19. jaanuar 2015 , millega käivitatakse Euroopa Liidu ÜJKP missioon Malis (EUCAP Sahel Mali) ning muudetakse otsust 2014/219/ÜVJP

20.1.2015   
            
            
               ET
            
            
               Euroopa Liidu Teataja
            
            
               L 13/5
            
         NÕUKOGU OTSUS (ÜVJP) 2015/76,
   19. jaanuar 2015,
   millega käivitatakse Euroopa Liidu ÜJKP missioon Malis (EUCAP Sahel Mali) ning muudetakse otsust 2014/219/ÜVJP
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse nõukogu 15. aprill 2014. aasta otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), (1) eriti selle artiklit 4,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. aprillil 2014 vastu otsuse 2014/219/ÜVJP.
            
         
               (2)
            
            
               Nõukogu kiitis 14. oktoobril 2014 heaks missiooni EUCAP Sahel Mali operatsiooni kontseptsiooni.
            
         
               (3)
            
            
               Tsiviiloperatsiooni ülema soovitusest ja EUCAP Sahel Mali esialgse operatsioonivõime saavutamisest tulenevalt tuleks missioon käivitada 15. jaanuaril 2015 ning see peaks kestma 24 kuud.
            
         
               (4)
            
            
               Otsuses 2014/219/ÜVJP ette nähtud lähtesumma esimeseks üheksaks kuuks pärast kõnealuse otsuse jõustumist on 5 500 000 eurot. Tuleks ette näha uus lähtesumma 12 kuuks alates 15. jaanuarist 2015. Selleks tuleks otsust 2014/219/ÜVJP muuta.
            
         
               (5)
            
            
               Missiooni EUCAP Sahel Mali viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ÜJKP missioon Malis (EUCAP Sahel Mali) käivitatakse 15. jaanuaril 2015.
   Artikkel 2
   EUCAP Sahel Mali tsiviiloperatsiooni ülemale antakse luba alustada viivitamatult missiooni.
   Artikkel 3
   Otsuse 2014/219/ÜVJP artikli 14 lõige 1 asendatakse järgmisega:
   
      „1.   EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. aprill 2014 kuni 14. jaanuar 2015 on 5 500 000 eurot. EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 15. jaanuar 2015 kuni 14. jaanuar 2016 on 11 400 000 eurot. Järgnevateks ajavahemikeks määratava lähtesumma otsustab nõukogu.”
   
   Artikkel 4
   Käesolev otsus jõustub selle vastuvõtmise kuupäeval.
   Seda kohaldatakse alates 15. jaanuarist 2015.
   
      Brüssel, 19. jaanuar 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 113, 16.4.2014, lk 21.